CELEX: 62011TN0591
Language: hu
Date: 2011-11-15 00:00:00
Title: T-591/11. sz. ügy: 2011. november 15-én benyújtott kereset — Przedsiębiorstwo Handlowe Medox Lepiarz Lepiarz kontra OHIM — Henkel (SUPER GLUE)

4.2.2012   
            
            
               HU
            
            
               Az Európai Unió Hivatalos Lapja
            
            
               C 32/29
            
         2011. november 15-én benyújtott kereset — Przedsiębiorstwo Handlowe Medox Lepiarz Lepiarz kontra OHIM — Henkel (SUPER GLUE)
   (T-591/11. sz. ügy)
   2012/C 32/59
   A keresetlevél nyelve: lengyel
   
      Felek
   
   
      Felperes: Przedsiębiorstwo Handlowe Medox Lepiarz Jarosław Lepiarz Alicja sp. j. (Jaworzno, Lengyel Köztársaság) (képviselő M. Konieczyński ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Henkel Corp. (Gulph Mills, Egyesült Államok)
   
      Kereseti kérelmek
   
   A felperes azt kéri, hogy
   
               —
            
            
               a Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2011. szeptember 12-én az R 1147/2010-4. sz. ügyben hozott határozatát;
            
         
               —
            
            
               a Törvényszék az alperest kötelezze az eljárás költségeinek (ideértve a képviselet költségét is) viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „SUPER GLUE” szóelemet tartalmazó, fehér, fekete, szürke és sárga színű tubust ábrázoló ábrás védjegy az 1. és 16. osztályba tartozó áruk vonatkozásában — 7 262 405. számú védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban résztvevő másik fél.
   
      A hivatkozott védjegy vagy megjelölés: a 377 517. lajstromszámú „SUPERGLUE” Benelux szóvédjegy az 1. és 16. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009/EK rendelet (1) 8. cikke (1) bekezdése b) pontjának megsértése annak megállapítása révén, hogy a védjegyek hasonlóak és a vásárlóközönség számára fennáll az összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2008., L 78., 1. o.)